CELEX: 62022TN0125
Language: hu
Date: 2022-03-08 00:00:00
Title: T-125/22. sz. ügy: 2022. március 8-án benyújtott kereset – RT France kontra Tanács

2022.4.4.   
            
            
               HU
            
            
               Az Európai Unió Hivatalos Lapja
            
            
               C 148/47
            
         
      2022. március 8-án benyújtott kereset – RT France kontra Tanács
      (T-125/22. sz. ügy)
      (2022/C 148/64)
      Az eljárás nyelve: francia
      
         Felek
      
      
         Felperes: RT France (Boulogne-Billancourt, Franciaország) (képviselő: E. Piwnica ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról szóló, 2022. március 1-jei (KKBP) 2022/351 tanácsi határozatot;
               
            
                  —
               
               
                  semmisítse meg az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló, 2022. március 1-jei (EU) 2022/350 tanácsi rendeletet;
               
            
                  —
               
               
                  az Európai Unió Tanácsát kötelezze az összes költség viselésére;
               
            és alkalmazzon minden jogkövetkezményt.
      
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy az alperes megsértette az Európai Unió Alapjogi Chartájának 41. és 48. cikkében biztosított, a védelemhez való jogot és a kontradiktórius eljárás elvét.
               
            
                  2.
               
               
                  A második, arra alapított jogalap, hogy az alperes megsértette a véleménynyilvánítás és a tájékozódás Alapjogi Charta 11. cikkében biztosított szabadságát.
               
            
                  3.
               
               
                  A harmadik, arra alapított jogalap, hogy az alperes megsértette a vállalkozás Alapjogi Charta 16. cikkében védett szabadságát.
               
            
                  4.
               
               
                  A negyedik, arra alapított jogalap, hogy az alperes megsértette a megkülönböztetés tilalmának az Alapjogi Charta 21. cikkéből eredő elvét.